Foto: Marko Lukunic/PIXSELL

DANAS diljem Hrvatske prevladava sunčano te vruće i vrlo vruće vrijeme. Kako javlja DHMZ, u poslijepodnevnim satima, ponajprije u gorju, postoji vrlo mala mogućnost za lokalne nestabilnosti uz poneki pljusak i grmljavinu. No, većinu dana vjetar će biti uglavnom slab, na Jadranu je ujutro mjestimice puhao umjeren burin, potom jugozapadnjak i sjeverozapadnjak.

> Toplinski val dosegnuo je svoj vrhunac



Najviša dnevna temperatura uglavnom će se kretati između 34 i 39 °C, a lokalno u unutrašnjosti Dalmacije i malo viša od 40 °C. Toplinski val dosegnuo je svoj vrhunac, a Meteoalarm je za danas izdao crveno upozorenje za cijelu zemlju.

Indexova redakcija od jučer je počela zaprimati komentare čitatelja na ekstremne vremenske uvjete, a neke od njih možete pročitati u nastavku.

> Ukoliko želite podijeliti s nama kako se vi nosite s toplinskim valom, pošaljite nam svoj komentar ili fotke na desk@index.hr, a mi ćemo ga objaviti (P.S. Naglasite otkuda nam se javljate)!

"Hodala sam do dućana i umrla"

"Znači, hodala sam od dućana do stana sad. 3 minute. Umrla. Majica mi se cijedi. Doslovno", javlja nam tako jedna čitateljica iz Zagreba.

"Ovo je strašno. Peče iz neba i iz zemlje. U Splitu je pakao. Dva koraka učinis, cijedi znoj s tebe. Dnevno se treba 10 puta presvuci i tusirati. Kad si pod klimom u kuci dobro je, a onda kad izades, 5 minuta ne znas za sebe od vrucine. Pravi pakao", piše nam čitatelj iz Splita.

Čitatelj iz Šibenika nam pak javlja kako je u tom gradu izmjereno 42°C uz komentar: "Ovo nikad u zivotu u Šibeniku nisam vidio".

Drugi čitatelj iz Šibenika poslao nam je fotku snimljenu u automobilu. Ekran pokazuje temperaturu 41 stupanj. Fotografija je snimljena na parkiralištu Dalmare centra.

"Pijem vodu i pišam, ne mogu jesti, a volim jesti. Ako se obučem, vruće mi je. Ako se skinem, lijepim se sama za sebe. I najgore od svega - ne ide mi kava", žali nam se druga čitateljica iz Zagreba.

Tekst se nastavlja ispod oglasa

"Cijelim dan sam u klimatiziranome, nema mi druge. Izađem vani i raspad sistema, pa trebao bih se stalno tuširati da izlazim češće", javlja nam čitatelj iz Zagreba.

Na fotografiji koju smo dobili od čitatelja iz Zagreba, termometar je zabilježio 41 stupanj.

Čitatelj iz Paga javlja nam kako je kod njega trenutačno izmjereno 41°C.

Na drugoj fotografiji s Paga koju nam je čitateljica poslala kasno popodne, temperatura je još uvijek blizu 40 stupnjeva.

"Vrućina, sparina, katastrofa... No, ovi ljudi mi uopće jasni nisu, posjetitelji. Pa kako im se da uopće ići negdje po ovakvom vremenu? Ok Sljeme ili Tuhelj, ali hodati po centrima ispijati 10 kava dnevno meni je neshvatljivo. Ništa mi uovom trenutku nebi moglo zamjeniti moj stan, hladno pivo i hladovinu u njemu. Roditelj sam, pa posebno ne mogu razumijeti ljude sa djecom!", piše nam pak još jedan čitatelj iz Zagreba

Jedna čitateljica iz Karlovca poslala nam je i fotku iz auta uz komentar: "Piše da je 35°C, ali na osjećaj je kao 70".

Uskoro opširnije...